open-index/open-wikipedia-markdown huggingface dataset:
গরিমা সিং

**গরিমা সিং** একজন ভারতীয় রাজনীতিবিদ এবং ভারতের উত্তরপ্রদেশের ১৭তম বিধানসভার সদস্য ছিলেন। তিনি আমেঠি বিধানসভা কেন্দ্রের প্রতিনিধিত্ব করেছিলেন, যেটি উত্তরপ্রদেশের আমেঠি জেলায় অবস্থিত।

## ব্যক্তিগত জীবন
গরিমা সিং আইনত আরেক রাজনীতিবিদ সঞ্জয় সিনহার (যিনি সঞ্জয় সিং নামেও পরিচিত) সাথে বিবাহিত। সঞ্জয় সৈয়দ মোদীর বিধবা স্ত্রী অমিতা সিংয়ের সাথে বিবাহিত বলে দাবি করেন। তবে গরিমা সফলভাবে সেই বিয়ের বৈধতা নিয়ে বিতর্ক করেন। ১৯৯৫ সালে অমিতার সাথে তার বিয়ের আগে সঞ্জয়ের সাথে তার কথিত পারস্পরিক বিবাহবিচ্ছেদকে ভারতের হাইকোর্ট এবং সুপ্রিমকোর্ট উভয়েই বাতিল ঘোষণা করেছে। সঞ্জয় আদালতের রায় মেনে নিয়েছেন কিন্তু তিনি দাবি করেছেন যে অমিতাই তাঁর একমাত্র বৈধ বিবাহিত স্ত্রী। গরিমা এবং সঞ্জয়ের এক ছেলে এবং দুই মেয়ে রয়েছে।

ভারতে সমস্ত রাজকীয় সুযোগ-সুবিধা বিলুপ্ত করার আগে সঞ্জয় সিংকে আমেঠির রাজা রণঞ্জয় সিং তার উত্তরাধিকারী হিসেবে দত্তক নিয়েছিলেন এবং এর ফলে তিনি পূর্ববর্তী রাজকীয় সম্পত্তি উত্তরাধিকারসূত্রে লাভ করেন। ১৯৮৯ সালে, যখন তিনি সম্প্রতি বিধবা হওয়া অমিতার সাথে সম্পর্ক শুরু করেন, তখন তিনি তার স্ত্রী গরিমাকে প্রাসাদ থেকে সরিয়ে দেন। ২০১৪ সালে, গরিমা এবং তার সন্তানরা আমেঠির ভূপতি ভবন নামে আরেকটি প্রাসাদে বসবাস শুরু করে এবং স্থানান্তর করতে অস্বীকৃতি জানায়। স্থানীয় লোকেরা তাকে সমর্থন করার জন্য জড়ো হয়েছিল, দাবি করেছিল যে অমিতা নয়, বরং তিনিই আসল রানী। দাবি-পাল্টা দাবির মধ্যেও সঞ্জয়ের ছেলে অনন্ত বিক্রম সিং তার মায়ের সমর্থন পেয়েছেন। তাঁরা অভিযোগ করেছেন যে বিভিন্ন সাবেক রাজকীয় সম্পত্তির ওপর অনন্ত বিক্রমের ভবিষ্যৎ উত্তরাধিকারকে অমিতা  ক্ষুণ্ণ করছেন। সঞ্জয় এই অভিযোগ অস্বীকার করেছেন এবং এই দাবিও অস্বীকার করেছেন যে প্রথা অনুযায়ী যেভাবে স্থানীয় লোকজনের পরিবারের দেখাশোনা করা উচিত, সেভাবে করা হচ্ছে না। গরিমা দাবি করেন যে তিনি তার সন্তানদের সমর্থনে প্রাসাদে প্রবেশ করেছিলেন, তারা সঞ্জয় এবং অমিতার সম্পর্ক শুরু হওয়ার পর থেকে যে সমস্যার সৃষ্টি হয়েছে তার জন্য অমিতাকে দোষারোপ করে।

## রাজনৈতিক জীবন
সিং ২০১৭ সালের উত্তরপ্রদেশ বিধানসভা নির্বাচনে ভারতীয় জনতা পার্টির প্রার্থী হিসেবে প্রতিদ্বন্দ্বিতা করেছিলেন এবং তার নিকটতম প্রতিদ্বন্দ্বী, সমাজবাদী পার্টির গায়ত্রী প্রসাদকে ৫,০৬৫ ভোটের ব্যবধানে পরাজিত করেছিলেন। সেই নির্বাচনে আরেকজন প্রতিদ্বন্দ্বী ছিলেন অমিতা সিং, যিনি ভারতীয় জাতীয় কংগ্রেসের প্রার্থী হিসেবে দাঁড়িয়েছিলেন। ভারতের প্রাক্তন প্রধানমন্ত্রী ভিপি সিংয়ের আত্মীয় গরিমার প্রতি স্থানীয় সহানুভূতি কাজে লাগিয়ে বিজেপি আসনটি জয়ের আশা করেছিল। উভয় মহিলাই তাদের নির্বাচনী হলফনামায় সঞ্জয় সিংকে তাদের স্বামী হিসাবে উল্লেখ করেছেন। বিজেপির মুখপাত্ররা দাবি করেছেন যে, দীর্ঘদিন ধরে চলা পারিবারিক নাটকীয়তা সম্পর্কে ভোটারদের অনুভূতির উপর ভিত্তি করেই এই ফলাফল এসেছে।

## তথ্যসূত্র

বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:আমেঠির ব্যক্তি
দ্য জলি পিন্ডার অফ ওয়েকফিল্ড

**দ্য জলি পিন্ডার অব ওয়েকফিল্ড** (রাউড ৩৯৮১, চাইল্ড ১২৪) একটি ইংরেজি লোকগীতি, যা রবিন হুডকে কেন্দ্র করে রচিত। রোচেস্টার বিশ্ববিদ্যালয়ের মতে, এই ইংরেজি ব্রডসাইড ব্যালাড-এর প্রাচীনতম পান্ডুলিপি ১৫৫৭ সালের, এবং ব্যালাডের একটি খণ্ডাংশ পার্সি ফোলিওতে পাওয়া যায়। ব্যালাডটির অনুলিপি স্কটল্যান্ডের জাতীয় গ্রন্থাগার, ব্রিটিশ গ্রন্থাগার এবং ম্যাগডালেন কলেজ-এ সংরক্ষিত রয়েছে। এছাড়া, এর অনলাইন প্রতিলিপিও সর্বসাধারণের জন্য উন্মুক্ত।

## সারাংশ
এই ব্রডসাইড ব্যালাডটি শহরবাসী এক খোঁয়াড় মালিককে (পিন্ডার) নিয়ে শুরু হয়, যার দায়িত্ব ছিল দলছুট পশুদের আটকে রাখা। সে ঘোষণা করে যে তার নজরদারিতে ওয়েকফিল্ডে কেউ প্রবেশ করতে পারবে না। তার এই উক্তি রবিন হুড ও তার সঙ্গীরা শুনে ফেলে এবং তারা তার কাছে পৌঁছালে পিন্ডার তাদের চলে যেতে বলে। এরপর রবিন ও তার সঙ্গীদের সঙ্গে পিন্ডারের সংঘর্ষ বাধে, যেখানে পিন্ডার তাদের পরাজিত করে। রবিন হুড তার যুদ্ধকৌশল ও দুর্বলদের রক্ষার ইচ্ছায় মুগ্ধ হয়ে তাকে তার দলে যোগ দেওয়ার প্রস্তাব দেয়। ব্যালাডের শেষে, পিন্ডার মাইকেলমাস-এর পর রবিন ও তার দলের সাথে যোগ দেওয়ার প্রতিশ্রুতি দেয়।

## তথ্যসূত্র


## অতিরিক্ত পাঠ
*"Having a Brawl – Fencing and Grudge Contests in 16th Century Rural England"

## বহিঃসংযোগ
*
*এই ব্যালাডের রেকর্ডিং ইংলিশ ব্রডসাইড ব্যালাড আর্কাইভ-এও পাওয়া যাবে।
*"দ্য জলি পিন্ডার অব ওয়েকফিল্ড: ভূমিকা"

বিষয়শ্রেণী:১৫৫৭-এর সৃষ্টিকর্ম
বিষয়শ্রেণী:১৬শ শতাব্দীর পান্ডুলিপি
বিষয়শ্রেণী:চাইল্ডের লোকগাথা
বিষয়শ্রেণী:রবিন হুড ব্যালাড
বিষয়শ্রেণী:রবিন হুড
বিষয়শ্রেণী:গানের বছর অজানা
সিনান পাশা মসজিদ (কাকানিক)

**সিনান পাশা মসজিদ** () হলো কসোভোর ঐতিহাসিক একটি মসজিদ। এটি দক্ষিণ কসোভোর কাকানিকে অবস্থিত। মসজিদটি ১৫৯৪-৯৫ সালে নির্মিত হয়েছিল। 

মসজিদটি সিনান পাশা কর্তৃক নির্মিত হয়। তিনি ছিলেন পাঁচবারের অটোমান সাম্রাজ্যের গ্র্যান্ড উজির। এই মসজিদটি কাকানিকের দুর্গের সাথে নির্মাণ করা হয়। 

৪২৯ বছর প্রাচীন এ মসজিদটি আজও কালের সাক্ষী হয়ে কাকানিকের দুর্গের সাথে অবস্থান করছে।

## আরো দেখুন

* কসোভোতে ইসলাম

## তথ্যসূত্র

বিষয়শ্রেণী:কসোভোর উসমানীয় মসজিদ
বিষয়শ্রেণী:কসোভোর মসজিদ
বিষয়শ্রেণী:উইকিউপাত্তে স্থানাঙ্ক আছে
দেফতার্দার মসজিদ

**দেফতেরদার মসজিদ**, বা **দেফতেরদার মাহমুদ এফেন্দি মসজিদ** (), ১৬শ শতকের একটি অটোমান মসজিদ, যা ইস্তানবুলের আইয়ূপ জেলায় অবস্থিত। এটি দেফতেরদার (প্রধান অর্থ সচিব) নাজলি মাহমুদ এফেন্দি (প্রায় ১৫০০–১৫৪৬) কর্তৃক পরিকল্পিত হয়। বিখ্যাত স্থপতি মিমার সিনান ১৫৪২ সালে এটি নির্মাণ করেন।

এই মসজিদের গম্বুজের উপর সাধারণ অর্ধচন্দ্র স্থাপিত নয়, বরং একটি "কালির দোয়াত ও কলম" স্থাপিত রয়েছে, যা মসজিদের প্রতিষ্ঠাতার পেশাকে প্রতীকীভাবে উপস্থাপন করে। 'দেফতের্দা‌র' শব্দটি অটোমান তুর্কি 'দেফতার' (নথি, রেজিস্টার) এবং '-দার' (কর্তা বা অধিকারী) শব্দ থেকে উদ্ভূত। ১৯৯৭ সালে একটি ঝড়ে মূল প্রতীকটি ভেঙে যায়। এক দশক পর ৩০ মে ২০০৭ সালে নতুন দোয়াত ও কলম গম্বুজের উপর পুনরায় স্থাপন করা হয়।

## গ্যালারি

চিত্র:Defterdar_Mahmut_Efendi_mosque_8584.jpg|alt=Defterdar Mahmut Efendi Mosque front| দেফতার্দার মাহমুদ এফেন্দি মসজিদের সামনে
চিত্র:Defterdar_Mahmut_Efendi_mosque_7253.jpg|alt=Defterdar Mahmut Efendi Mosque from side with minaret| মিনারের পাশ থেকে দেফতার্দার মাহমুদ এফেন্দি মসজিদ
চিত্র:Defterdar_Mahmut_Efendi_mosque_8585.jpg|alt=Defterdar Mahmut Efendi Mosque interior| দেফতার্দার মাহমুদ এফেন্দি মসজিদের অভ্যন্তর
চিত্র:Defterdar_Mahmut_Efendi_mosque_7252.jpg|alt=Defterdar Mahmut Efendi Mausoleum| দেফতার্দার মাহমুদ এফেন্দির সমাধি


## আরো দেখুন

* মসজিদের তালিকা
* মিমার সিনান
* অটোমান স্থাপত্য

## তথ্যসূত্র

## বহিঃসংযোগ

* ইয়ুপের ডিফটারদার মসজিদের ছবি
* ছবির ছোট সেট

বিষয়শ্রেণী:মিমার সিনান ভবন
বিষয়শ্রেণী:ইস্তাম্বুলের উসমানীয় মসজিদ
বিষয়শ্রেণী:উইকিউপাত্তে স্থানাঙ্ক আছে
দার সি সাইদ

alt=|থাম্ব| প্রাসাদের ভেতরে কক্ষ এবং সুসজ্জিত দরজা
**দার সি সাইদ** (আরবি: دار السي سعيد) হলো মরক্কোর মারাকেশে অবস্থিত ১৯ শতকের শেষের দিকের একটি ঐতিহাসিক প্রাসাদ এবং বর্তমান জাদুঘর । বর্তমানে এখানে **জাতীয় তাঁত ও কার্পেট জাদুঘর** অবস্থিত।

## ইতিহাস
এটি ১৮৯৪ থেকে ১৯০০ সালের মধ্যে সি সাঈদ ইবনে মুসা কর্তৃক নির্মিত হয়, যিনি তার ভাই বা আহমদ ইবনে মুসার অধীনে একজন উজির এবং প্রতিরক্ষা মন্ত্রী ছিলেন এবং সুলতান আবদেল আজিজের (শাসনকাল ১৮৯৪-১৯০৮) অধীনে একই সময়ে মরক্কোর গ্র্যান্ড উজির এবং কার্যকর শাসক ছিলেন। ১৯১৪ সালের পর ফরাসি প্রোটেক্টরেট প্রশাসনের অধীনে প্রাসাদটি মারাকেশের আঞ্চলিক নেতাদের আসন হিসেবে কাজ করে। ১৯৩০ বা ১৯৩২ সালে একে "আদিবাসী শিল্প" (যার অর্থ মরক্কোর শিল্প) এবং কাঠের শিল্পের জাদুঘরে রূপান্তরিত করা হয়। ১৯৫৭ সালে মরক্কোর স্বাধীনতার পর প্রাসাদটি একটি জাদুঘর অংশে বিভক্ত করা হয় এবং একটি অংশ *সার্ভিস ডি ল'আর্টিসানাত* (কারিগর সংস্থা) দ্বারা দখল করা হয়।

সেই থেকে ভবনটি বেশ কয়েকবার সংস্কার করা হয়েছে এবং আজও এটি একটি জাদুঘর হিসেবে রয়ে গেছে। সম্প্রতি নির্মিত *ফাউন্ডেশন ন্যাশনাল ডেস মিউজিস* কর্তৃক সংস্কারের পর জাদুঘরটি ২০১৮ সালে জাতীয় তাঁত ও কার্পেট জাদুঘর হিসেবে পুনরায় খোলা হয়**।**

২০২৩ সালের সেপ্টেম্বরের ভূমিকম্পে জাদুঘরটি উল্লেখযোগ্যভাবে ক্ষতিগ্রস্ত হয় এবং পরবর্তীতে মেরামতের জন্য বন্ধ করে দেওয়া হয়। ২০২৩ সালের অক্টোবর পর্যন্ত অনুমান করা হয়েছিল যে মেরামত করতে কমপক্ষে ছয় মাস সময় লাগবে।

## স্থাপত্য
প্রাসাদের স্থাপত্য অলঙ্করণের দিক থেকে সুলতানের বাবা এবং সুলতানের ভাইয়ের দ্বারা আরও দক্ষিণে নির্মিত বাহিয়া প্রাসাদের মতো, তবে পরবর্তীটির বিপরীতে এটি একাধিক স্তরে নির্মিত এবং এর বিন্যাস একেবারেই আলাদা। এর স্থাপত্যের উল্লেখযোগ্য বৈশিষ্ট্যগুলির মধ্যে রয়েছে উপরের তলায় একটি বিশাল অভ্যর্থনা হল এবং একটি বিশাল রিয়াদ বাগান যেখানে কেন্দ্রীয় প্যাভিলিয়ন রয়েছে যা রঙ করা কাঠের তৈরি।
চিত্র:Museo_Dar_Si_Said,_Marrakech_07.JPG|alt=The riad garden| রিয়াদ বাগান
চিত্র:Dar_si_Said_DSCF1681_(wiki).jpg|alt=Painted decoration inside the wooden pavilion of the garden| বাগানের কাঠের মণ্ডপের ভেতরে রঙিন সাজসজ্জা
চিত্র:Οικία-μουσείο_Dar_Si_Said_1490.jpg|alt=A courtyard with fountain in the palace| প্রাসাদে ঝর্ণা সহ একটি উঠোন
চিত্র:Dar_si_said_DSCF1822.jpg|alt=One of the grand halls in the palace| প্রাসাদের বিশাল হলগুলির মধ্যে একটি
চিত্র:Dar_si_said_DSCF1706.jpg|alt=Cupola over the grand hall| গ্র্যান্ড হলের উপরে কাপোলা


## জাদুঘর সংগ্রহ
থাম্ব|মরোক্কান কার্পেটের প্রদর্শনী সহ প্রাসাদের কক্ষ
জাদুঘরের সংগ্রহে বিভিন্ন ধরণের জিনিসপত্র রয়েছে, যার মধ্যে অনেকগুলি মরক্কোর দক্ষিণাঞ্চল থেকে এসেছে। সম্প্রতি পর্যন্ত জাদুঘরের প্রদর্শনীতে মরোক্কোর কাঠের শিল্প ও জিনিসপত্রের উপর দৃষ্টি নিবদ্ধ করা হয়। এর সংগ্রহে ১০০২ থেকে ১০০৭ সালের মধ্যে মদিনাত আল-জাহরায় তৈরি একটি আন্দালুসি মার্বেল বেসিন অন্তর্ভুক্ত ছিল, যা পরে বেন ইউসুফ মাদ্রাসায় পুনঃব্যবহৃত করা হয়, যেখানে এটি সম্প্রতি ফেরত পাঠানো হয়েছে। ২০১৮ সালে জাদুঘরটি পুনরায় খোলার পর এর বর্তমান প্রদর্শনীগুলি এখন তাঁত এবং মরক্কোর কার্পেটের উপর দৃষ্টি নিবদ্ধ করে। 

## আরও দেখুন

* মারাকেশ জাদুঘর
* বাহিয়া প্রাসাদ
* নেজ্জারিন জাদুঘর (ফেজ)

## তথ্যসূত্র

বিষয়শ্রেণী:মরক্কোর জাদুঘর
বিষয়শ্রেণী:মরক্কোর দর্শনীয় স্থান
মু'আল্লাক মসজিদ (ত্রিপোলি)

**মু'আল্লাক মসজিদ** () লেবাননের ত্রিপোলি শহরে অবস্থিত একটি মসজিদ।

## সংক্ষিপ্ত বিবরণ
এই মসজিদটি অটোমান গভর্নর মাহমুদ লুতফি আল-জাইমের তত্ত্বাবধানে ১৫৫৯ সালে নির্মিত হয়। এটি সুলেমান দ্যা ম্যাগনিফিসিয়েন্ট শাসনামলে অটোমান সিরিয়ার শুরুর সময়কালে নির্মাণ করা হয়।

এর নাম "মু'আল্লাক" (যার অর্থ "ঝুলন্ত মসজিদ") রাখা হয়েছে, কারণ এটি এমন একটি কাঠামোর প্রথম তলায় অবস্থিত যা আংশিকভাবে একটি রাস্তার উপর ছাদ তৈরি করে রেখেছে। মসজিদে প্রবেশের জন্য সিঁড়ি রয়েছে। প্রবেশদ্বারের ওপরে পাথরের উপর খোদাই করা একটি ভিত্তি ফলক রয়েছে, যেখানে উল্লেখ করা হয়েছে যে এটি রবি উল আউয়াল মাসে, হিজরি ৯৬৯ সালে (নভেম্বর/ডিসেম্বর ১৫৬১) সম্পন্ন হয়েছিল।

মসজিদটির একটি অষ্টভুজাকৃতির মিনার রয়েছে, যা দুইটি কালো পাথরের ব্যান্ড দ্বারা অলঙ্কৃত। মিনারের দুই স্তরে দুটি ব্যালকনি রয়েছে। নিচের স্তরে আটটি জানালা আছে, যা নিক্ষিপ্ত খিলান দ্বারা আচ্ছাদিত। মসজিদের পাশে একটি বাগান রয়েছে, যেখানে সিঁড়ি দিয়ে প্রবেশ করা যায়।

## গ্যালারি

চিত্র:Mu'allaq_Mosque_in_Tripoli_-_interior_01.jpg|alt=Interior with mihrab and minbar| মিহরাব এবং মিনবার সহ অভ্যন্তর
চিত্র:Mu'allaq_Mosque_in_Tripoli_-_exterior_02.jpg|alt=Entrance with foundation inscription above the door| দরজার উপরে ভিত্তি খোদাই সহ প্রবেশপথ


## আরো দেখুন

* লেবানন

## তথ্যসূত্র

## বহিঃসংযোগ

বিষয়শ্রেণী:ত্রিপোলি, লেবাননের মসজিদ
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
জনি কক

**জনি কক** (**জনি ও'ব্রেডিসলি** বা **জক ও'ব্রেডিসলি** নামেও পরিচিত) একটি প্রচলিত স্কটিশ লোকগীতি, যা চাইল্ড ব্যালাডের ১১৪তম এবং রাউড ফোক সং ইনডেক্সে ৬৯ নম্বরে তালিকাভুক্ত।

## সারসংক্ষেপ
জনি কককে তার মা সতর্ক করেন যে সে বিপদের সম্মুখীন হতে পারে, কিন্তু সে সতর্কতা উপেক্ষা করে শিকারে যায় এবং একটি হরিণ হত্যা করে। সে তার কুকুরদের খাইয়ে বনে ঘুমিয়ে পড়ে। এক ব্যক্তি (কখনো কখনো পালমার, এক ধরনের মধ্যযুগীয় ইউরোপীয় তীর্থযাত্রী) বিশ্বাসঘাতকতা ক'রে তাকে বনরক্ষীদের কাছে ধরিয়ে দেয়। তারা ঘুমন্ত জনিকে সময় তাকে আক্রমণ করে। জনি জেগে ওঠে এবং সে অথবা তার ভাতিজা আক্রমণের নিন্দা জানায়, বেশিরভাগ সংস্করণে উল্লেখ করা হয় যে এমনকি নেকড়েও এভাবে আক্রমণ করত না। বেশিরভাগ সংস্করণে, সে তার আক্রমণকারীদের সবাইকে হত্যা করে, কেবল একজন তার হাতে আহত হয়।

কয়েকটি সংস্করণে, সে বনের মধ্যেই আহত অবস্থায় মারা যায়। একটি সংস্করণে, সে গুরুতর আহত হয়, এবং রাজা তাকে ক্ষমা প্রদান করে।

## রেকর্ডিং
১৯৩০-এর দশকে জেমস ম্যাডিসন কার্পেন্টার অ্যাবারডিনশায়ারের ঐতিহ্যবাহী গায়কদের থেকে বহু রেকর্ডিং সংগ্রহ করেছিলেন, যা ভন উইলিয়ামস মেমোরিয়াল লাইব্রেরি ওয়েবসাইটে শোনা যেতে পারে। এর মধ্যে ইথান ওয়েলসের বেল ডানকান এবং ফাইভির জন স্ট্রাচান (যিনি পরবর্তীতে অ্যালান লোম্যাক্স কর্তৃক রেকর্ডকৃত হয়েছিলেন) রয়েছেন। ডানকান উইলিয়ামসন এবং গোর্ডিয়ানা ম্যাককালকও এই লোকগীতির ঐতিহ্যবাহী সংস্করণ গেয়েছেন। দ্য কোরিজ ব্যান্ডও একাধিকবার "জক ও'ব্রেডিসলি" শিরোনামে গানটি রেকর্ড ও পরিবেশন করেছে।

## তথ্যসূত্র

বিষয়শ্রেণী:চাইল্ডের লোকগাথা
বিষয়শ্রেণী:গানের বছর অজানা
জন অফ হেজেলগ্রিন

**জন অফ হেজেলগ্রিন** অথবা **জক অফ হেজেলডিন** (রাউড ২৫০, চাইল্ড ২৯৩) ইংরেজি ভাষার একটি ঐতিহ্যবাহী লোক গান। স্যার ওয়াল্টার স্কট কর্তৃক রচিত একটি কবিতা এবং গান *জক অফ হেজেলডিন* এই ব্যালাডটির একটি অংশের ওপর ভিত্তি করে লেখা। চেম্বারস, কাইনলক এবং বুচান কর্তৃক ব্যালাডটির বিভিন্ন সংস্করণ প্রকাশিত হয়েছে। জন এস. রবার্টসের (১৮৮৭) প্রকাশিত সংস্করণটি কাইনলক এবং বুচানের সংস্করণগুলি থেকে নিয়ে সংকলিত করা হয়েছিল।

১৮১৬ সালে স্কটের *জক অফ হেজেলডিন* প্রথম প্রকাশিত হয়েছিল অ্যালেকজান্ডার ক্যাম্পবেলের *আলবিন'স অ্যানথোলজি*-তে, সেখানে গানের যে সুর দেওয়া ছিল এখন সেই সুরেই গাওয়া হয়।

## সংক্ষিপ্ত বিবরণ
একজন পুরুষ একটি মেয়েকে প্রশ্ন করে কেন সে কাঁদছে; মেয়েটি বলে, এটি জন অফ হেজেলগ্রিনের প্রতি প্রেমের কারণে। পুরুষটি তাকে তার সবচেয়ে বড়, অথবা সবচেয়ে ছোট ছেলেকে বিয়ে করার প্রস্তাব দেয় যদি সে হেজেলগ্রিনকে ত্যাগ করে। মেয়েটি তা অস্বীকার করে। তবে, পুরুষটি তাকে নিজের সাথে নিয়ে যায়, এবং প্রমাণিত হয় যে সে জন অফ হেজেলগ্রিনের বাবা। সে তার ছেলেকে জানায় যে সে ওইদিন মেয়েটিকে বিয়ে করছে।

*জক অফ হেজেলডিন* সংস্করণটির একটি ভিন্ন কাহিনী রয়েছে। পাত্রের বাবা মেয়েটিকে তার ছেলের সাথে বিয়ে করার জন্য সম্মত করানোর চেষ্টা করে, কিন্তু মেয়েটি তার ভবিষ্যৎ শ্বশুরের প্ররোচনায় সম্পূর্ণভাবে নিষ্ক্রিয় থাকে, শুধুমাত্র কাঁদে। তবে, গানটির শেষের দিকে,  প্রকাশিত হয় যে মেয়েটি শুধু সময় কাটানোর চেষ্টা করছিল; অবশেষে সে তার প্রেমিক জক অফ হেজেলডিনের সাথে পালিয়ে যায়, ইংল্যান্ড-স্কটল্যান্ড সীমান্ত পার হয়ে।

## আরও দেখুন
* চাইল্ড ব্যালাডসের তালিকা

## তথ্যসূত্র

## বহিঃসংযোগ
* ''জন অফ হেজেলগ্রিন''
* ''জক অফ হেজেলডিন''

বিষয়শ্রেণী:চাইল্ডের লোকগাথা
বিষয়শ্রেণী:গানের বছর অজানা
ভং মসজিদ

**ভং মসজিদ** () হল স্থাপত্যের জন্য আগা খান পুরস্কারপ্রাপ্ত  পাকিস্তানের একটি মসজিদ। এটি পাকিস্তানের পাঞ্জাব প্রদেশের রহিম ইয়ার খান জেলার ভং গ্রামে অবস্থিত একটি মসজিদ।

## ইতিহাস
মসজিদটির নির্মাণ কাজ ১৯৩২ সালে শুরু হয়। ১৯৮২ সালে এর নির্মাণ কাজ শেষ হয়। মসজিদটি ১৯৮৬ সালে স্থাপত্যের জন্য আগা খান পুরস্কার জিতেছিল। 

## আরো দেখুন

* স্থাপত্যের জন্য আগা খান পুরস্কার
* পাকিস্তানে ইসলাম

## তথ্যসূত্র

## বহিঃসংযোগ

* স্থাপত্যের জন্য আগা খান পুরস্কার - তৃতীয় পুরস্কার চক্র, ১৯৮৪-১৯৮৬

বিষয়শ্রেণী:১৯৮২-এ পাকিস্তানে প্রতিষ্ঠিত
বিষয়শ্রেণী:১৯৮২-এ সম্পন্ন মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:২০শ শতাব্দীর এশিয়ার মসজিদ
জোক দ্য লেগ অ্যান্ড দ্য মেরি মার্চেন্ট

**জোক দ্য লেগ অ্যান্ড দ্য মেরি মার্চেন্ট** (রাউড ৩৮৫৬, চাইল্ড ২৮২), কখনও কখনও শুধুমাত্র **জোক দ্য লেগ** নামে পরিচিত, এটি একটি ইংরেজি ভাষার ফোক ব্যালাড। ব্যালাডটি একটি বণিকের গল্প বর্ণনা করে যে একজন চোরের থেকে নিজেকে রক্ষা করে। গল্পটি রবিন হুডের গল্পগুলির মতো, তবে বণিক চোরদের দলের সঙ্গে যোগ দেয় নি।

## সারসংক্ষেপ
জোক দ্য লেগ এবং একজন বণিকের সাক্ষাৎ হয়। যখন তারা একটি পান্থশালার কাছে আসে, তখন জোক বণিককে তার খরচ বহন করতে বলার চেষ্টা করে। মাঝরাতে, জোক তাকে জাগিয়ে তোলে এবং বলে যে তাদের যাত্রা করা উচিত। বণিক বলে যে সে বার্নিসডেল বা কভেন্ট্রি হয়ে যেতে পারবে না, কারণ তার ভয় হয় জোক তাকে লুট করবে। জোক বলে যে সে তাকে রক্ষা করবে, যদিও শেষ পর্যন্ত সে বণিককে লুট করার চেষ্টা করে। দুজনের মধ্যে রক্তাক্ত লড়াই হয় এবং জোক বণিককে তার শিঙা বাজাতে রাজি করায়। এর ফলে জোকের ২৪ জন ধনুর্বিদ এসে হাজির হয়। বণিক তাদের চ্যালেঞ্জ করে। যদি ছয়জন তীরন্দাজ এবং জোক তার সাথে লড়াই করে এবং তাকে তার থলে থেকে এক পাও সরাতে পারে, তবে বণিক সেটি তাদের দিয়ে দেবে। বণিক থলেটি নেয়, একটি প্রশস্ত তলোয়ার ধারণ করে এবং সাতজনকেই পরাজিত করে। জোক বণিককে তাদের সাথে যোগ দেওয়ার আমন্ত্রণ জানায়। বণিক "ডাকাত দলে" যোগ দিতে অস্বীকার ক'রে বিদায় নেয় এবং প্রতিজ্ঞা করে যে যদি তাদের আবার দেখা হয় তবে সে জোককে চোর বলবে।

## ব্যাখ্যা
এই গল্পটি অনেক রবিন হুড ব্যালাডের সাথে মেলে, যেখানে রবিন একটি অপরিচিত ব্যক্তির সাথে দেখা করে এবং লড়াই করে। রবিনের গল্পে যেমন শিঙা দিয়ে তার লোকদের ডাকলে যুদ্ধ শেষ হয়, এখানে তা হয় না, এবং অপরিচিত ব্যক্তি তার আমন্ত্রণ প্রত্যাখ্যান করে।

## আরও দেখুন
* চাইল্ড ব্যালাডসের তালিকা
* স্কটিশ পুরাণ
* ইংরেজি লোককাহিনী

## তথ্যসূত্র

## বহিঃসংযোগ
* ''জোক দ্য লেগ অ্যান্ড দ্য মেরি মার্চেন্ট''

বিষয়শ্রেণী:চাইল্ডের লোকগাথা
বিষয়শ্রেণী:বর্ডার ব্যালাড
বিষয়শ্রেণী:নর্থামব্রিয়ান লোককাহিনী
বিষয়শ্রেণী:গানের বছর অজানা
হুমায়ুন মসজিদ

**হুমায়ুন মসজিদ** ভারতের উত্তর প্রদেশের আগ্রা শহরের কাছেপুরা গ্রামে অবস্থিত। এটি যমুনা নদীর বাম তীরে অবস্থিত।

## ইতিহাস
যদিও এই মসজিদ সম্পর্কে মুঘল যুগের পাঠ্যগ্রন্থগুলিতে উল্লেখ নেই, তবে এটি আগ্রার একমাত্র স্মারক যা নিশ্চিতভাবে সম্রাট হুমায়ুনের শাসনামলের সাথে সম্পর্কিত। মসজিদের শিলালিপি অনুসারে ১৫৩০ সালে এটি নির্মিত হয়। ইতিহাস অনুযায়ী ১৫৩০ সালে হুমায়ুন সিংহাসনে আরোহণ করেন।

## স্থাপত্য
এটি মুঘল মসজিদ স্থাপত্যশৈলীর উজ্জ্বল নিদর্শন। মসজিদের সম্মুখভাগে পাঁচটি খিলান রয়েছে। এই পাঁচটি খিলানের মধ্যে কেন্দ্রীয় খিলানটি একটি উঁচু আইওয়ান। কেন্দ্রীয় অংশের উপরে একটি গম্বুজ রয়েছে। কেন্দ্রীয় অংশের উপরের এই গম্বুজটি ঘুড়ি-আকৃতির পেন্ডেন্টিভ ও নেট স্কুইঞ্চের মাধ্যমে সমর্থিত। কেন্দ্রীয় অংশের উভয় পাশে দ্বৈত-আইলযুক্ত ডানা রয়েছে। পুরো ভবনটি ইট ও চুন দিয়ে নির্মিত এবং এই মসজিদটি স্টুকো কারুকার্যে আবৃত।

## আরৈলীরখুন

* মতি মসজিদ, আগ্রা
* জামা মসজিদ, আগ্রা

## তথ্যসূত্র

বিষয়শ্রেণী:আগ্রার মসজিদ
বিষয়শ্রেণী:মুঘল মসজিদ
জোক ও' দ্য সাইড

**জোক অফ দ্য সাইড** অথবা **জোক ও' দ্য সাইড** একটি বর্ডার ব্যালাড, যা বিভিন্ন রূপে বিদ্যমান এবং এটি ইংল্যান্ড ও স্কটল্যান্ডের ৩০৫টি ঐতিহ্যবাহী গানের সিরিজের অংশ, যেগুলিকে চাইল্ড ব্যালাডস বলা হয়, এর চাইল্ড নম্বর ১৮৭। এটি রাউড নম্বর ৮২ হিসাবে নির্ধারিত।

এটি যে উদ্ধারের ঘটনা বর্ণনা করে, শুধুমাত্র জনপ্রিয় ঐতিহ্যে তার রেকর্ড আছে, যদিও জোক অফ দ্য সাইড নিজে সম্ভবত অস্তিত্বে ছিলেন।

## সংক্ষিপ্ত বিবরণ
একটি ব্যর্থ অভিযানের ফলে জক অফ দ্য সাইড ধরা পড়ে। হবি নোবেল—কিছু লেখায় তার অবৈধ সৎ ভাই, এবং কিছু লেখায় একজন নিষিদ্ধ ইংরেজ—তাকে উদ্ধার করার জন্য কয়েকজন লোক নিয়ে বেরিয়ে পড়ে। তারা হলঘরের উপর দিয়ে অথবা পাহারাদারকে হত্যা ক'রে চুপিচুপি দুর্গে প্রবেশ করে এবং তাকে খুঁজে বের ক'রে উদ্ধার করে। তাকে শিকলসহ বহন করে নিয়ে যেতে হলেও তারা তাকে নিরাপদে সরিয়ে ফেলতে সক্ষম হয়। কিছু ভিন্ন সংস্করণে, নদী পার হয়ে পালানোর পরে, প্রাক্তন বন্দীকারী শিকল ফেরত চায়, কিন্তু বন্দী বলে যে সে সেগুলি ঘোড়ার খুরের নাল তৈরিতে ব্যবহার করবে।

## আরও দেখুন
*আর্চি ও কাওফিল্ড

## তথ্যসূত্র

## বহিঃসংযোগ
* ''জোক অফ দ্য সাইড''
* জোক ও' দ্য সাইড
* মন্তব্য স্যার ওয়ালটার স্কট দ্বারা

বিষয়শ্রেণী:চাইল্ডের লোকগাথা
বিষয়শ্রেণী:বর্ডার ব্যালাড
বিষয়শ্রেণী:নর্থামব্রিয়ান লোককাহিনী
বিষয়শ্রেণী:স্কটিশ আউটল’স
বিষয়শ্রেণী:ইংরেজি আউটল’স
বিষয়শ্রেণী:গানের বছর অজানা
জেমস হ্যাটলি

**জেমস হ্যাটলি** (রাউড ৪০২২, চাইল্ড ২৪৪) একটি ইংরেজি ভাষার লোক গাথা, যা বিভিন্ন রূপে বিদ্যমান। গানটিতে এমন একজন ব্যক্তির গল্প বলা হয়েছে যে এক রাজার চাবি চুরি করেছে, যদিও গল্পটির কোন ঐতিহাসিক ভিত্তি আছে বলে মনে হয় না। ব্যক্তির পরিচয় এবং তার ভাগ্য গাথার সংস্করণের উপর নির্ভর করে আলাদা।

## সংক্ষিপ্ত বিবরণ

গানটির বেশ কিছু সংস্করণ রয়েছে। একজন দুষ্ট মানুষ—স্যার ফেনউইক, ফলস ফেননিক, অথবা ফাউস ফিনিক্স—রাজার রত্ন চুরি করে। সে জেমস হ্যাটলি অথবা জেমি ও'লি-এর উপর দোষ চাপিয়ে দেয়। একটি সংস্করণে, রাজার কন্যা চাবি চুরি করে তাকে প্রশ্ন করার জন্য। তার কথা মেনে নিয়ে, কন্যা একটি যুদ্ধের মাধ্যমে বিচারের ব্যবস্থা করে।  জেমস ফেনউইককে হত্যা করে, এবং ফেনউইক মৃত্যুর আগে স্বীকারোক্তি দেয়। রাজার কন্যা জেমসকে বিয়ের প্রস্তাব দেয়।

আরেকটি সংস্করণে, জেমস রাজপুত্রের সহকারী। সে রাজপুত্রের কাছে আবেদন করে এবং রাজপুত্র তার হয়ে লড়াই করে। ফলস ফেননিক স্বীকারোক্তি দেয়, এবং রাজপুত্র জেমসকে তার জমি দিয়ে দেবার সিদ্ধান্ত নেয়।

তৃতীয় সংস্করণে, রাজার পুত্র তাকে যুদ্ধের মাধ্যমে বিচারস্থলে সঙ্গে নিয়ে যায়, কারণ রাজপুত্র ফাউস ফেনিক্সকে বিশ্বাস করে না। জেমস তাকে পরাজিত করে এবং সে মৃত্যুর আগে স্বীকারোক্তি দেয়। রাজকীয় পরিবার তাকে নিয়োগ এবং ভূমির প্রতিশ্রুতি দেয়; জেমস ঘোষণা করে যে সে রাজপুত্রের সহকারী হয়েই থাকতে চায়। রাজা তাকে সেই ভূমিকায় ভালভাবে সাজিয়ে দেয়।

যে দুটি সংস্করণে জেমস লড়াই করে, সেগুলিতে লক্ষ্য করা যায় যে জেমসের বয়স পনেরো বছর এবং চোরের বয়স ত্রিশের কাছাকাছি, যা বিজয়কে অসাধারণ করে তোলে।

## প্রতীকের অনুরূপ
তার মুক্তির জন্য আলোচনাগুলির মিল রয়েছে "হিউজি গ্রাহাম" গাথার সঙ্গে।

## আরও দেখুন
* ইংরেজি লোককাহিনী

## তথ্যসূত্র

বিষয়শ্রেণী:চাইল্ডের লোকগাথা
বিষয়শ্রেণী:ব্রিটিশ লোককাহিনী
বিষয়শ্রেণী:গানের বছর অজানা
আল-কুদস মসজিদ (কাসাব্লাংকা)

**আল-কুদস মসজিদ** (, বার্বার: ⵎⴻⵣⴳⵉⴷⴰ ⵍⵇⵓⴷⵙ), পূর্বে , মরক্কোর কাসাব্লাঙ্কার রোশ নোয়ার এলাকায় অবস্থিত একটি মসজিদ। এটি মূলত একটি নব্য-গথিক শৈলীতে নির্মিত একটি গির্জা ছিল, তবে মরক্কোর স্বাধীনতার পর এটি মসজিদে রূপান্তরিত হয়।

## ইতিহাস
সেন্ট মার্গারেট গির্জা () ১৯২০ সালে ইউজিন লেনড্রা নামক এক ফরাসি ব্যক্তি নির্মাণ করেন, যিনি রোশ নোয়ার এলাকার প্রতিষ্ঠাতা। এর নকশা ১৮৬০ সালে এমিল বোসভিল্ড কর্তৃক নির্মিত এগলিসে সেন্ট মার্টিন দি পাউ গির্জার অনুকরণে তৈরি করা হয়।

১৯৮১ সালে এটি মসজিদে রূপান্তরিত হয়, যখন মরক্কোর মরোক্কানীকরণ নীতির কারণে বিপুল সংখ্যক ইউরোপীয় দেশত্যাগ করে।

## তথ্যসূত্র

বিষয়শ্রেণী:গির্জা থেকে রূপান্তরিত মসজিদ
বিষয়শ্রেণী:মরক্কোর মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ফরাসি ভাষার লেখা থাকা নিবন্ধ
বিষয়শ্রেণী:আরবি ভাষার লেখা থাকা নিবন্ধ
খুশকাদাম আল-আহমাদি মসজিদ

**খুশকাদম আল-আহমাদি মসজিদটি** কায়রোর এল-সেয়ুফিয়া স্ট্রিটে অবস্থিত। এটি ১৩৬৬ সালে নির্মিত হয়েছিল। ভবনটি মূলত আমির তাশতিমুরের প্রাসাদ ছিল। পঞ্চদশ শতাব্দীর শেষের দিকে ভবনটি মসজিদে পরিণত হয়। ১৪৯৮ সালে খোজা আমির খুশকাদম এল-আহমাদীর সম্পদ ও পদমর্যাদা কেড়ে নেওয়া হয় এবং সুদানে নির্বাসিত করা হয়, যেখানে তিনি মারা যান। 

## তথ্যসূত্র

## বহিঃসংযোগ

* খুশকাদাম এল-আহমাদির মসজিদ সম্পর্কে তথ্য
* 

বিষয়শ্রেণী:কায়রোর মসজিদ
বিষয়শ্রেণী:কায়রোর প্রাসাদ
বিষয়শ্রেণী:১৫শ শতাব্দীর মসজিদ
বিষয়শ্রেণী:১৫শ শতাব্দীর আফ্রিকার মসজিদ
নাকিপ মসজিদ

**মোল্লা নাকিপ মসজিদ** তুরস্কের ত্রাবজোন শহরের পাজারকাপি জেলায় অবস্থিত একটি মসজিদ।

## ইতিহাস
এই স্থাপনা মূলত বাইজেন্টাইন যুগে ১০ম বা ১১শ শতকে একটি গির্জা হিসেবে নির্মিত হয়েছিল। ১৪৬১ সালে অটোমানদের দ্বারা শহর দখলের পর এটি মসজিদে রূপান্তরিত হয় এবং বর্তমানে "মোল্লা নাকিপ মসজিদ" নামে পরিচিত। অটোমানরা এই মসজিদের উত্তর প্রবেশপথ নির্মাণ করে।

১৯৭৫ সালে একটি বড় সংস্কার কার্যক্রম পরিচালিত হয়, যার ফলে ছাদটি কংক্রিট দ্বারা আবৃত করা হয়। ভবনটিতে তিনটি নেভ (ভিতরের প্রশস্ত অংশ) রয়েছে এবং এর অ্যাপস (গির্জার অর্ধগোলাকৃতির শেষ অংশ) প্রাচীন পাথরের ব্লক দ্বারা নির্মিত।

## তথ্যসূত্র

বিষয়শ্রেণী:ট্রাবজোনের মসজিদ
জাতীয় পুরাকীর্তি ও ইসলামি শিল্প জাদুঘর

**জাতীয় পুরাকীর্তি ও ইসলামি শিল্প জাদুঘর** (ফরাসি: Musée National des Antiquités & des Arts Islamiques) হলো আলজেরিয়ার রাজধানী আলজিয়ার্সে অবস্থিত একটি শিল্প জাদুঘর।

## ইতিহাস
মিউজিয়াম উইথ নো ফ্রন্টিয়ার্স অনুসারে জাতীয় পুরাকীর্তি ও ইসলামিক শিল্প জাদুঘর আলজেরিয়া এবং আফ্রিকার প্রাচীনতম জাদুঘর। সংগ্রহটি ১৮৩৫ সালে বার্ট্রান্ড ক্লাউজেল দ্বারা প্রতিষ্ঠিত হয় এবং লুই-অ্যাড্রিয়েন বারব্রুগার দ্বারা তত্ত্বাবধান করা হয়। ১৮৩৮ সালে আলজেরীয় উৎপত্তির প্রাচীন নিদর্শন নিয়ে প্রাথমিক জাদুঘরটি চালু করা হয়। ১৮৯৬ সাল পর্যন্ত জাদুঘরটি বিভিন্ন স্থানে স্থানান্তরিত হয়। এরপর এটি মুস্তফা পাশা পাহাড়ে স্থায়ী হয় এবং ১৮৯৭ সালে সেখানে আনুষ্ঠানিকভাবে উদ্বোধন করা হয়।

জাদুঘরটি ১৮৯৭ সালে চালু করা হয়। ১৯১১ সালে ওয়ার্ল্ড ডিজিটাল লাইব্রেরির এক গবেষণায় একে "আলজেরিয়ার সেরা সংগ্রহ" হিসেবে বর্ণনা করা হয়।

জাদুঘরের যে শাখায় ইসলামী সংগ্রহ রয়েছে সেটি ২০০৩ সালে উদ্বোধন করা হয়। এখানে ২০০৬ সালে খোলা একটি মুদ্রা সংগ্রহ প্রদর্শনকারী একটি পাঠ কক্ষ রয়েছে।

২০১৯ সালের মার্চ মাসে ২০১৯-২০ সালের আলজেরিয়ান বিক্ষোভের সময় জাদুঘরটি লুট করা হয়। আলজেরিয়ার সংস্কৃতি মন্ত্রণালয়ের মতে, "অপরাধীরা" রাস্তার বিক্ষোভের মধ্য দিয়ে জাদুঘরে প্রবেশ করে, প্রদর্শিত কিছু জিনিসপত্র ভেঙে চুরি করে, প্রশাসনিক অফিসে আগুন ধরিয়ে দেয় এবং রেজিস্ট্রি নথিপত্র ধ্বংস করে। একই ঘটনা প্রায় এক সপ্তাহ আগেও ঘটেছিল কিন্তু পুলিশ লুটেরাদের আটকে রেখেছিল। কয়েকদিন পরে আলজেরীয় কর্তৃপক্ষ ঘোষণা করে যে জাদুঘর থেকে চুরি যাওয়া নিদর্শনগুলি (প্রধানত ১৯৫০-এর দশকের তরবারি এবং বন্দুক) উদ্ধার করা হয়েছে এবং আগুন আসলে সংস্কারাধীন একটি করিডোরে লেগেছিল।

## বিবরণ
জাদুঘরে আলজেরিয়া এবং রোমের সাথে সম্পর্কিত জিনিসপত্র রয়েছে।

জাদুঘরটি দুটি সংগ্রহে বিভক্ত: প্রাচীনত্ব এবং ইসলামী।

## আরও দেখুন

* ইসলামি জাদুঘর, জেরুসালেম
* আলজেরিয়ার জাদুঘরের তালিকা

## তথ্যসূত্র

## বহিঃসংযোগ

* আলজেরিয়ার জাতীয় পুরাকীর্তি ও ইসলামি শিল্প জাদুঘর এর অফিসিয়াল ওয়েবসাইট 
* Archnet. org এ বিবরণ 
* মিউজিয়াম উইথ নো ফ্রন্টিয়ার্স - এ জাতীয় পুরাকীর্তি ও ইসলামি শিল্প জাদুঘর 
*

বিষয়শ্রেণী:ইসলামি জাদুঘর
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:আলজেরিয়ার দর্শনীয় স্থান
অনিতা গুস্তাফসন

**অনিতা ওলসন গুস্তাফসন** (জন্ম ৩রা মার্চ, ১৯৬১) একজন আমেরিকান ইতিহাসবিদ এবং শিক্ষাগত প্রশাসক, যিনি দক্ষিণ ক্যারোলিনার ক্লিনটনে অবস্থিত প্রেসবিটেরিয়ান কলেজের ২০তম এবং বর্তমান সভাপতি। তিনি ২০২৩ সালের ১লা আগস্ট, তারিখে দায়িত্ব গ্রহণ করেছেন এবং সম্প্রতি তিনি জর্জিয়ার ম্যাকনে অবস্থিত মার্সার বিশ্ববিদ্যালয়ের কলেজ অফ লিবারেল আর্টস অ্যাণ্ড সায়েন্সেসের ডিন হয়েছিলেন।

## প্রাথমিক জীবন এবং শিক্ষা
অনিতা গুস্তাফসনের জন্ম ১৯৬১ সালের ৩রা মার্চ, তাঁর জন্ম নাম ছিল অনিতা রুথ ওলসন; তিনি ফ্লোরিডার ফোর্ট লডারডেলের স্থানীয় বাসিন্দা। তিনি শিকাগোর নর্থ পার্ক ইউনিভার্সিটিতে পড়াশোনা করেন, সেখানে তিনি অর্থনীতি এবং সুইডিশ বিষয়ে স্নাতক ডিগ্রি লাভ করেন, এরপর তিনি ইলিনয়ের ইভানস্টন নর্থওয়েস্টার্ন ইউনিভার্সিটি থেকে কলাবিদ্যায় স্নাতকোত্তর এবং পিএইচডি অর্জন করেন। ১৯৮৮ সালে তাঁকে নর্থওয়েস্টার্ন ইউনিভার্সিটি ডিসার্টেশন ফেলো হিসেবে সম্মানিত করা হয়েছিল।

## কর্মজীবন
গুস্তাফসন ১৯৯৭ সালে দক্ষিণ ক্যারোলিনার ক্লিনটনের প্রেসবিটেরিয়ান কলেজে ইতিহাস পড়ানো শুরু করেন। তিনি ২০০০ থেকে ২০০৪ সাল পর্যন্ত ইতিহাস বিভাগের চেয়ার ছিলেন, এবং ২০০৭ সালে বর্ষসেরা অধ্যাপক হয়েছিলেন। একই বছর তিনি সাউথ ক্যারোলিনা ইণ্ডিপেণ্ডেন্ট কলেজেস অ্যাণ্ড ইউনিভার্সিটিস এক্সেলেন্স ইন টিচিং পুরস্কার পেয়েছিলেন। তিনি ২০০৫ থেকে ২০০৭ সাল পর্যন্ত প্রেসবিটেরিয়ান বিশ্ববিদ্যালয়ের একাডেমিক প্রোগ্রামের অন্তর্বর্তীকালীন ডিন ছিলেন এবং ২০১০ থেকে ২০১২ সাল পর্যন্ত দুই বছরের জন্য অন্তর্বর্তীকালীন প্রভোস্ট (বরিষ্ঠ একাডেমিক প্রশাসক) ছিলেন।

২০১৬ সালের ২৫শে মার্চ, গুস্তাফসনকে মার্সার ইউনিভার্সিটি কলেজ অফ লিবারেল আর্টস অ্যাণ্ড সায়েন্সেসের ডিন হিসেবে মনোনীত করা হয়, এটি সেই বছরের ১লা আগস্ট থেকে কার্যকর হয়েছিল। তিনি লেক ল্যাম্বার্টের স্থলাভিষিক্ত হন, ল্যাম্বার্ট হ্যানোভার বিশ্ববিদ্যালয়ের সভাপতিত্বের জন্য চাকরি ছেড়ে দিয়েছিলেন। কলেজ পরিচালনার পাশাপাশি, তিনি ইতিহাস বিভাগে শিক্ষকতা করতেন।

প্রেসবিটেরিয়ান কলেজের সভাপতি ম্যাথিউ ভ্যানডেনবার্গ পদত্যাগের ইচ্ছা প্রকাশ করার পর, সভাপতির জন্য জাতীয়স্তরে অনুসন্ধান শুরু হয়, যেটি ২০২৩ সালের ২৭শে জুন শেষ হয়। সেখানে ঘোষণা করা হয় যে গুস্তাফসন স্কুলের ২০তম সভাপতি হবেন, যা ২০২৩ সালের ১লা আগস্ট থেকে কার্যকর হয়। তিনি কলেজের ইতিহাসে প্রথম মহিলা সভাপতি। ২০২৪ সালের ২৬শে এপ্রিল এই নিয়োগ আনুষ্ঠানিক ভাবে কার্যকর করা হয়।

### কাজ এবং গবেষণা
গুস্তাফসনের কাজ মূলত সুইডিশ অভিবাসনের ইতিহাস, বিশেষ করে মার্কিন যুক্তরাষ্ট্রে এবং মার্কিন যুক্তরাষ্ট্রে সুইডিশ-আমেরিকান সম্প্রদায়ের উপর আলোকপাত করে। তাঁর পাণ্ডুলিপি, *সুইডিশ শিকাগো: দ্য শেপিং অফ অ্যান ইমিগ্র্যান্ট কমিউনিটি, ১৮৮০–১৯২০*, ২০১৮ সালের ১৪ই ডিসেম্বর, নর্দার্ন ইলিনয় ইউনিভার্সিটি প্রেস দ্বারা প্রকাশিত হয়েছিল।

## ব্যক্তিগত জীবন
গুস্তাফসন এবং তাঁর স্বামীর একটি ছেলে আছে।

## তথ্যসূত্র

বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:নর্থওয়েস্টার্ন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন ইতিহাসবিদ
বিষয়শ্রেণী:মার্কিন শিক্ষায়তনিক প্রশাসক
বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
সার্ভ দ্য পিউপল (চলচ্চিত্র)

***সার্ভ দ্য পিউপল*** (, ) হলো একটি দক্ষিণ কোরীয় প্রণয়ধর্মী নাট্য চলচ্চিত্র, যা জাং চোল-সু পরিচালনা করেছেন। এই চলচ্চিত্রে ইয়ন উ-জিন, জি আন, জো সুং-হা, কিম জি-চুল এবং পার্ক জুং-ওনের মতো অভিনয়শিল্পীগণ অভিনয় করেছেন। এই চলচ্চিত্রটি একটি আদর্শ সৈনিক এবং একটি ডিভিশন কমান্ডারের তরুণ স্ত্রীর মধ্যে একটি রোমান্সের চিত্র তুলে ধরে, যেখানে বাসনা, শ্রেণীবদ্ধ বাধা এবং অভ্যন্তরীণ দ্বন্দ্বের ধারণাগুলো ১৯৭০-এর দশকের উত্তর কোরিয়া ধরনের এক কাল্পনিক সমাজতান্ত্রিক পরিবেশে অন্বেষণ করা হয়েছে।

মূলত কোরীয় ভাষায় নির্মিত এই চলচ্চিত্রটি ২০২২ সালের ২৩শে ফেব্রুয়ারি তারিখে মুক্তি পেয়েছে। ২ ঘণ্টা ২৬ মিনিটের এই চলচ্চিত্রটি সর্বমোট ৫৬২,৩৫  মার্কিন ডলার আয় করেছে।

## সারাংশ
একজন আদর্শ সৈন্য মু-গুয়াং, তার স্ত্রী এবং সন্তানকে একটি ভাল জীবন দেওয়ার জন্য নিজেকে নিবেদিত রেখেছে। তার অটুট নিষ্ঠা তার উচ্চপদস্থ কর্মকর্তাদের দৃষ্টি আকর্ষণ করে এবং তাকে বিভাগের কমান্ডারের বাড়ির শেফ হিসেবে নিযুক্ত করা হয়। এই অবস্থানটি তাকে কমান্ডারের যুবক এবং আকর্ষণীয় স্ত্রীর সঙ্গে কাছাকাছি আনে। কমান্ডারের অনুপস্থিতিতে, সু-রেয়ন মু-গুয়াংয়ের প্রতি কিছু পদক্ষেপ নিতে শুরু করেন, যা তার নৈতিক সীমাবদ্ধতা এবং কর্তব্যের প্রতি আনুগত্যকে চ্যালেঞ্জ করে। যতই তাদের গোপন সম্পর্ক বাড়তে থাকে, মু-গুয়াং গভীর অভ্যন্তরীণ দ্বিধা অনুভব করতে থাকে, তার কমান্ডারের পরিবারের প্রতি আনুগত্য এবং নিজের কামনা মধ্যে দ্বিধা তৈরি হয়। এই সম্পর্কটি ক্রমবর্ধমান জটিল হয়ে ওঠে, যেখানে ক্ষমতা, প্রলোভন এবং ব্যক্তিগত উচ্চাকাঙ্ক্ষার মতো বিষয়গুলো একে অপরের মধ্যে একত্রিত হয়। গল্পটি মু-গুয়াংয়ের সংগ্রাম অনুসরণ করে, যা তাকে তার ক্যারিয়ার বা ব্যক্তিগত জীবন বিপদে না ফেলার জন্য এই বিপজ্জনক পরিস্থিতি কাটিয়ে উঠতে হবে।

চলচ্চিত্রের সমাপ্তি ঘটে যখন কমান্ডার বাড়িতে ফিরে আসে এবং মু-গুয়াং এবং সু-রেয়নকে তাদের কাজের ফলাফলগুলো মোকাবেলা করতে বাধ্য করে। গল্পটি শেষ হয় ১৫ বছর পরে একটি ফ্ল্যাশ-ফরওয়ার্ডের মাধ্যমে, যেখানে তাদের সিদ্ধান্তের দীর্ঘমেয়াদী প্রভাব সব পক্ষের ওপর প্রকাশিত হয়।

## অভিনয়শিল্পী
* ইয়ন উ-জিন – মু-গুয়াং
* জি আন – সু-রেয়ন
* জো সুং-হা – ডিভিশন কমান্ডার
* কিম জি-চুল – কোম্পানি কমান্ডার
* পার্ক জুং-ওন – প্রশিক্ষকের স্ত্রী
* উ জু-বিন – প্রবীণ সৈনিক
* হান মিন-ইয়প – গাড়ি চালক
* জাং হে-মিন – মু-গুয়াংয়ের স্ত্রী
* হান ইল-কিউ – ব্যাটালিয়ন কমান্ডার

## তথ্যসূত্র

## বহিঃসংযোগ
* 
* 
* 

বিষয়শ্রেণী:২০২২-এর চলচ্চিত্র
বিষয়শ্রেণী:২০২০-এর দশকের দক্ষিণ কোরীয় চলচ্চিত্র
বিষয়শ্রেণী:২০২০-এর দশকের কোরীয় ভাষার চলচ্চিত্র
রাজাকোকিলা

**রাজাকোকিলা** একজন ভারতীয় অভিনেত্রী ছিলেন। তিনি ১৯৭০-এর দশকে মালায়ালাম, তামিল, কন্নড় এবং তেলুগু চলচ্চিত্রের একজন বিশিষ্ট প্রধান অভিনেত্রী ছিলেন। তিনি মূলত চলচ্চিত্রে তার সুন্দরী আকর্ষনীয় ভূমিকায় অভিনয়ের জন্য সুপরিচিত ছিলেন। তিনি ক্রসবেল্ট মানিকে বিবাহ করেছেন। অভিনেত্রী মীনা তার ভাগ্নী।

রাজকোকিলা *যক্ষী* (১৯৬৮), *মোটর সুন্দরম পিল্লাই* (১৯৬৬) এবং *চোট্টানিক্কারা আম্মা* (১৯৭৬) চলচ্চিত্রে তার অভিনয়ের জন্য সবচেয়ে বেশি পরিচিত।

## আংশিক চলচ্চিত্র তালিকা

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কেরলের অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
দিওয়ান মসজিদ

**দিওয়ান মসজিদ** হল মরক্কোর ফেসে অবস্থিত একটি মসজিদ। এটি 'আলাউই সুলতান মৌলে স্লিমান প্রতিষ্ঠা করেছিলেন। ১৭৯২ থেকে ১৮২২ সালের মধ্যে নিজ রাজত্বকালে তিনি এটি নির্মাণ করেন। এটি ফেস এল-বালির (পুরাতন শহর) কেন্দ্রে দিওয়ান স্ট্রিটে (*রুয়ে দিওয়ান*) অবস্থিত, যা তালা'আ কেবিরার পূর্ব প্রান্তের ঠিক উত্তরে অবস্থিত। এটি শহরের পার্শ্ববর্তী জুমার মসজিদগুলির মধ্যে একটি।

## আরো দেখুন

* মসজিদের তালিকা
* আফ্রিকার মসজিদের তালিকা
* মরক্কোর মসজিদের তালিকা

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বাদশাহ হোসেন মসজিদ

**বাদশাহ হুসেন বিন তালাল মসজিদ**, যা **বাদশাহ হুসেন মসজিদ** নামে বেশি পরিচিত, হলো জর্ডানের বৃহত্তম মসজিদ। (১৯২৪ সালের মহান হুসেইনি মসজিদ এর সাথে বিভ্রান্ত হবেন না। এটি আম্মানের শহরতলিতে অবস্থিত, যা বাদশাহ হুসেন মসজিদ নামেও পরিচিত।)

কিং হুসেন মসজিদটি ২০০৫ সালে পশ্চিম আম্মানে জর্ডানের বাদশাহ দ্বিতীয় আবদুল্লাহর রাজত্বকালে  কিং হুসেন মেডিকেল সেন্টারের কাছে কিং আবদুল্লাহ দ্বিতীয় স্ট্রিটের আল হুসেন পাবলিক পার্কে নির্মিত হয়েছিল মসজিদটি ১,০১৩ মিটার (৩,৩২৩ ফুট) সমুদ্রপৃষ্ঠ থেকে উঁচুতে অবস্থিত এবং তাই আম্মানের বেশিরভাগ অংশ থেকে দেখা যায়। এটি বর্গাকার এবং এতে চারটি মিনার এবং মার্বেল পাথরের মেঝে রয়েছে।

## নবী মুহাম্মদ জাদুঘর
**নবী মোহাম্মদ মিউজিয়াম** () হলো বাদশাহ হোসেন মসজিদে অবস্থিত মুহাম্মদ সম্পর্কে একটি জাদুঘর। ১৫ মে ২০১২ তারিখে বাদশাহ দ্বিতীয় আবদুল্লাহর সভাপতিত্বে জাদুঘরটি উদ্বোধন করা হয়।

জাদুঘরে মুহাম্মদের কিছু জিনিসপত্র রয়েছে, যার মধ্যে রয়েছে তার দাড়ির একটি চুল, বাইজেন্টিয়ামের সম্রাটের কাছে লেখা তার চিঠি, যেখানে তিনি তাকে ইসলাম গ্রহণের জন্য অনুরোধ করেছিলেন, এবং জর্ডানের মরুভূমিতে অবস্থিত সাহাবী গাছের চারা, যেখানে একটি ঐতিহ্য অনুসারে মুহাম্মদ এর নীচে বিশ্রাম নিয়েছিলেন।

## গ্যালারি

চিত্র:King_Hussain_Mosque_2.JPG|alt=King Hussein Mosque, outside view| বাদশাহ হোসেন মসজিদ, বাইরের দৃশ্য
চিত্র:King_Hussain_Mosque,_Amman,_Jordan_2.JPG|alt=King Hussein Mosque, outside view| বাদশাহ হোসেন মসজিদ, বাইরের দৃশ্য
চিত্র:AlHussain_mosque4.jpg|alt=King Hussein Mosque, outside view| বাদশাহ হোসেন মসজিদ, বাইরের দৃশ্য
চিত্র:AlHussain_mosque.jpg|alt=King Hussein Mosque, outside view| বাদশাহ হোসেন মসজিদ, বাইরের দৃশ্য
চিত্র:AlHussain_mosque2.jpg|alt=King Hussein Mosque, entrance| বাদশাহ হোসেন মসজিদ, প্রবেশপথ
চিত্র:King_Hussein_Mosque_(Amman)_at_night.jpg|alt=King Hussein Mosque, main building| বাদশাহ হোসেন মসজিদ, প্রধান ভবন
চিত্র:Defense.gov_photo_essay_070416-D-7203T-007.jpg|alt=King Hussein Mosque, inside view| বাদশাহ হোসেন মসজিদ, ভেতরের দৃশ্য
চিত্র:King_Hussein_Mosque_-_Al_Hussein_Public_Parks.jpg|alt=The King Hussein mosque at night, as seen from a balcony in West Amman.| পশ্চিম আম্মানের বারান্দা থেকে রাতের বেলায় বাদশাহ হোসেন মসজিদের দৃশ্য।


## তথ্যসূত্র

বিষয়শ্রেণী:২০১২-এ প্রতিষ্ঠিত জাদুঘর
বিষয়শ্রেণী:২০০৫-এ সম্পন্ন মসজিদ
বিষয়শ্রেণী:জর্ডানের পর্যটন
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:জর্ডানের দর্শনীয় স্থান
মৌলে স্লিমানে মসজিদ

**মৌলে স্লিমানে মসজিদ** () মরক্কোর রাবাতের মেদিনা এলাকায় অবস্থিত একটি ঐতিহাসিক মসজিদ। এটি ১৮১২ সালে 'আলাউই সুলতান মৌলে স্লিমানের নির্দেশে নির্মিত হয়। তার নামানুসারে এই মসজিদের নামকরণ করা হয়েছে।

এই মসজিদটি রাবাত মদিনার দ্বিতীয় বৃহত্তম মসজিদ, যা আন্দালুসীয় প্রাচীরের উত্তরে (বর্তমানে হাসান দ্বিতীয় অ্যাভিনিউ) অবস্থিত। এটি সুইকা স্ট্রিট এবং সিদি ফাতেহ স্ট্রিটের সংযোগস্থলে, বাব বোইবা গেটের কাছে অবস্থিত। মসজিদটি ১০০০ বর্গমিটার জায়গা জুড়ে বিস্তৃত এবং এর মিনারের উচ্চতা ৩২ মিটার।

এর স্থাপত্য ঐতিহ্যবাহী মরক্কোর মসজিদের কাঠামো অনুসরণ করে নির্মিত হয়েছে, যেখানে একটি খোলা সাহান (প্রাঙ্গণ) এবং একটি হাইপোস্টাইল নামাজঘর রয়েছে।

## আরো দেখুন

* মরক্কোর মসজিদের তালিকা

## তথ্যসূত্র

বিষয়শ্রেণী:১৮১০-এর দশকে সম্পন্ন মসজিদ
বিষয়শ্রেণী:উইকিউপাত্তে স্থানাঙ্ক আছে
লাল্লা ঘ্রিবা মসজিদ, ফেজ

**লাল্লা ঘ্রিবা মসজিদ** হল ফেজ এল-জদিদ এলাকার একটি গুরুত্বপূর্ণ পাড়া মসজিদ। এটি ফেজ শহরের ঐতিহাসিক মেদিনার অংশ, যা মরক্কোর অন্যতম প্রাচীন এবং গুরুত্বপূর্ণ ইসলামি স্থাপত্য নিদর্শন।

## ঐতিহাসিক পটভূমি
এই মসজিদটি ১৪০৮ সালে মারিনিদ সুলতান আবু সাঈদ উসমান তৃতীয়ের শাসনামলে প্রতিষ্ঠিত হয়েছিল। মসজিদের চারপাশের অঞ্চলটি "লাল্লা ঘরিবা" নামে পরিচিত এবং এটি ফেজ এল-জদিদের পূর্ব ও উত্তর-পূর্ব অংশ জুড়ে অবস্থিত।

এই অঞ্চলটি মূলত শস্য সাইলো এবং খোলা জায়গা হিসেবে ব্যবহৃত হত, যেখানে সৈন্যরা অস্থায়ীভাবে অবস্থান করতে পারত। অন্যান্য মারিনিদ মসজিদগুলোর তুলনায় এর অপেক্ষাকৃত দেরিতে প্রতিষ্ঠিত হওয়ার কারণ হতে পারে যে, এই অঞ্চলটি শহরের প্রধান সড়ক থেকে দূরে ছিল এবং ধীরে ধীরে আবাসিক এলাকায় পরিণত হয়েছিল। পরে, এই অঞ্চলের উন্নয়নের পর, শুধুমাত্র শহরের দক্ষিণ-পূর্ব অংশ, বিশেষ করে বাব সেম্মারিন এলাকার কিছু অংশ তখনও জনবসতিহীন ছিল।

এই মসজিদের মিনার অন্যান্য সমসাময়িক মসজিদের তুলনায় অপেক্ষাকৃত সরু এবং চওড়ায় ধীরে ধীরে সরু হয়ে গেছে। ১৯১৬ সালে ফরাসি উপনিবেশিক গভর্নর লিয়োতে যখন "ভিল নুভেল" (নতুন শহর) নামে ফেজের আধুনিক নগরায়নের কাজ পরিচালনা করেন, তখন এই মিনারটিকে প্রধান সড়কের (আজকের "এভিনিউ হাসান II") দিক নির্ধারণের জন্য একটি গুরুত্বপূর্ণ চিহ্ন হিসেবে ব্যবহার করা হয়েছিল।

## আরো দেখুন

* মরক্কোর মসজিদের তালিকা

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
২০০০ সালে দক্ষিণ ভারতে গির্জায় বোমা হামলা

২০০০ সালের গির্জা বোমা বিস্ফোরণগুলি ইসলামি চরমপন্থী গোষ্ঠী দ্বীনদার আঞ্জুমান দ্বারা দক্ষিণ ভারতের কর্ণাটক, গোয়া ও অন্ধ্রপ্রদেশের গির্জার ভিতরে চালানো ধারাবাহিক বোমা হামলা ছিল।
## বোমা হামলা
২১ মে ২০০০, মাছিলিপত্তনমের একটি খ্রিস্টান চার্চে বোমা হামলা হয়।  ২৮ মে ২০০০-এ, মেদক ও ভিকারাবাদের গির্জাগুলিতে বোমা বিস্ফোরণ ঘটে।  ৮ জুন ২০০০-এ, ওয়াদিতে সেন্ট অ্যানস চার্চে দুটি বোমা বিস্ফোরিত হয়।  গির্জা ক্ষতিগ্রস্ত হয়েছে এবং দুই ব্যক্তি আহত হয়েছে.

## পরিণতি
দ্বীনদার আঞ্জুমান কে ২০০১ সালের মে মাসে ধারাবাহিক বোমা বিস্ফোরণে প্রকৌশলী করার জন্য এবং খ্রিস্টান সম্প্রদায়ের বিরুদ্ধে ঘৃণামূলক প্রচারণা চালানোর জন্য নিষিদ্ধ করা হয়েছিল।

১৯৩৪ সালে ব্রিটিশ ঔপনিবেশিক সরকার সিদ্দিকী এবং তার ১৮ জন অনুসারীকে জ্বালাময়ী বক্তৃতা এবং লেখায় লিপ্ত হওয়ার জন্য জেলে পাঠানোর পর এই গ্রুপের প্রতিষ্ঠাতা সিদ্দিক খ্রিস্টানদের ঘৃণা করেছিলেন বলে জানা গেছে।

অক্টোবর ২০০৭-এ, নিষেধাজ্ঞার মেয়াদ বাড়ানো হয়েছিল এবং গোষ্ঠীটি "অবৈধ কার্যকলাপ (প্রতিরোধ) আইনের অধীনে একটি বেআইনি সমিতি ঘোষণা করেছিল যা শান্তি ও সাম্প্রদায়িক সম্প্রীতি বিঘ্নিত করার এবং দেশের ধর্মনিরপেক্ষ কাঠামোকে ব্যাহত করার সম্ভাবনা রয়েছে এমন কর্মকাণ্ডে জড়িত যা দেশের নিরাপত্তার জন্য প্রাক-বিচারিক"।

২০০৮ সালে, স্থানীয় আদালত ১১ জনকে মৃত্যুদণ্ড এবং ১২ জনকে যাবজ্জীবন কারাদণ্ড দেয়।  মামলার প্রধান আসামি জিয়া-উল-হাসান দ্বীনদার আঞ্জুমানের প্রতিষ্ঠাতা সৈয়দ সিদ্দিক হোসেনের ছেলে। জিয়া-উল-হাসান পাকিস্তানে চলে গিয়েছিলেন এবং তার বাবার মৃত্যুবার্ষিকীতে হায়দরাবাদে যেতেন।  অভিযুক্তরা বিশ্বাস করেছিল যে "ভারতে গির্জায় বিস্ফোরণ হিন্দু ও খ্রিস্টানদের মধ্যে একটি গৃহযুদ্ধের সূত্রপাত করবে এবং আফগানিস্তানের একজন ধর্মীয় নেতা ভারত আক্রমণ করবে এবং জয় করবে, যা একটি ইসলামিক দেশে রূপান্তরিত হবে"।

১৯২০-এর দশকে প্রতিষ্ঠিত দ্বীনদার চন্নাবসেশ্বরা আঞ্জুমানের কর্মীরা ধারাবাহিক বিস্ফোরণ ঘটিয়েছিল। ১৯৯৯ সালের অক্টোবরে হায়দ্রাবাদে এর প্রতিষ্ঠাতা হজরত মওলানা সিদ্দিকীর মৃত্যুবার্ষিকীতে এই ষড়যন্ত্র শুরু হয়। 

## তথ্যসূত্র

বিষয়শ্রেণী:২০০০-এ ভবনে বোমা হামলা
বিষয়শ্রেণী:২০০০-এ ভারতে সন্ত্রাসী ঘটনা
বিষয়শ্রেণী:ভারতে ইসলামি সন্ত্রাসবাদ
বিষয়শ্রেণী:ইসলামপন্থীদের দ্বারা গির্জায় বোমা হামলা
বিষয়শ্রেণী:ভারতে গির্জায় হামলা
বিষয়শ্রেণী:ভারতে ধর্মীয় ভবনে বোমা হামলা
বিষয়শ্রেণী:২০০০-এ খ্রিস্টধর্ম
মারাকেশের ফটোগ্রাফি হাউস

**মারাকেশের ফটোগ্রাফি হাউস**, যা তার ফরাসি নাম ***মাইসন দে লা ফটোগ্রাফি*** নামেও পরিচিত, মরক্কোর মারাকেশের ঐতিহাসিক মদিনায় অবস্থিত। এটি ২০০৯ সালের এপ্রিল মাসে চালু করা হয়। এখানে ১৮৭০ থেকে ১৯৫০ এর দশকের ছবিগুলির একটি সংগ্রহ রয়েছে।

## ইতিহাস
আলোকচিত্রের ঘরটি একটি সংস্কারকৃত *[[ক্যারাভানসরাই|ফান্ডুক]]* (বণিক এবং ভ্রমণকারীদের জন্য একটি সরাইখানা) তে খোলা হয়েছিল। এই সাংস্কৃতিক স্থানটি প্যাট্রিক মানাক'হ এবং হামিদ মারগানি দ্বারা প্রতিষ্ঠিত হয়। এটিকে এমন একটি স্থান হিসেবে প্রতিষ্ঠিত করা হয় যেখানে মরক্কোতে তোলা পুরানো ছবি জনসাধারণকে দেখানো যেতে পারে। জাদুঘরটি ২০০৯ সালে চালু করা হয়।

## সংগ্রহ
যদিও এটি কয়েক হাজারের সংগ্রহ দিয়ে শুরু হয়েছিল, হাউস অফ ফটোগ্রাফিতে এখন প্রায় ১০,০০০ নথি এবং আলোকচিত্রের সংগ্রহ রয়েছে, যা ১৮৭০-১৯৬০ সময়কাল জুড়ে বিস্তৃত। এটি মরক্কোতে ফটোগ্রাফির উৎপত্তি তুলে ধরে, যেখানে জর্জ ওয়াশিংটন উইলসন, এ. ক্যাভিলা এবং মার্সেলিন ফ্ল্যান্ড্রিন সহ সেখানে কাজ করা প্রাথমিক আলোকচিত্রীদের কাজ রয়েছে।

সংগ্রহে রয়েছে মরক্কোর বিরল দৃশ্য, ভলুবিলিসের প্রত্নতাত্ত্বিক স্থানের ছবি (হেনরি দে লা মার্টিনিয়ারের ছবি), মরক্কোর ল্যান্ডস্কেপ (জে. বেলিনের ছবি), এবং গুরুত্বপূর্ণ স্থাপত্য কমপ্লেক্স এবং কাসবাহ। এছাড়াও এইচ. রেগনাল্ট (১৮৭০), অ্যাডলফ ডি মেয়ার ( ক্যামেরা ওয়ার্ক ), এবং জে. রবিচেজের প্রতিকৃতিগুলি এখানে স্থান পেয়েছে।

হাউস অফ ফটোগ্রাফির সংগ্রহটি মরক্কোর বিভিন্ন ঐতিহাসিক ও সাংস্কৃতিক দিক উপস্থাপন করে, যেমন বারবার সংস্কৃতি, যা আলোকচিত্রে চিত্রিত হয়েছে। ১৯৫৭ সালে হাই অ্যাটলাসের বারবার উপজাতিদের উপর নির্মিত ড্যানিয়েল চিকোল্টের প্রথম রঙিন তথ্যচিত্রও এখানে প্রদর্শিত হয়।

এই সংগ্রহে (ফটোগ্রাফিক প্লেট) এর একটি বৃহৎ সিরিজও রয়েছে যা বেনামী আলোকচিত্রী এবং ভ্রমণকারীদের তাদের মরক্কোর গ্র্যান্ড ট্যুরে তোলা হয়েছিল।

## ক্রিয়াকলাপ
হাউস অফ ফটোগ্রাফি তাদের সংগ্রহ থেকে বিভিন্ন থিমের উপর ছবি প্রদর্শনীর আয়োজন করে, যা প্রতি ছয় মাস অন্তর পরিবর্তিত হয়। এটি একটি গবেষণা কেন্দ্র যা শিক্ষক এবং শিক্ষার্থীদের মরক্কোর ইতিহাস এবং ঐতিহ্য সম্পর্কে তথ্য প্রদান করে। সেইসাথে এটি স্কুলগুলির জন্য উন্মুক্ত একটি শিক্ষামূলক স্থান।

## আরও দেখুন

* মরক্কোর জাদুঘরের তালিকা
* জাদুঘরের তালিকা
* জাতীয় আলোকচিত্র জাদুঘর (মরক্কো)
* জাতীয় পুরাকীর্তি ও ইসলামি শিল্প জাদুঘর

## তথ্যসূত্র

## বহিঃসংযোগ

* মারাকেশের ফটোগ্রাফি হাউস এর অফিসিয়াল সাইট (ইংরেজি সংস্করণ)

বিষয়শ্রেণী:মরক্কোর দর্শনীয় স্থান
বিষয়শ্রেণী:২০০৯-এ প্রতিষ্ঠিত জাদুঘর
বিষয়শ্রেণী:২০০৯-এ মরক্কোতে প্রতিষ্ঠিত
বিষয়শ্রেণী:মরক্কোর শিল্পকলা জাদুঘর ও গ্যালারি
মেদেরসা লুকাশ

**মেদেরসা লুকাশ** হল একটি মাদ্রাসা, যা ১৭৫৮ সালে মরক্কোতে নির্মিত হয়েছিল।

এই মাদ্রাসাটি ১৭৫৮ সালে আলাউই সুলতান মোহাম্মদ বেন আবদাল্লাহ-এর আদেশে নির্মিত হয়েছিল। এটি এমন একটি শিক্ষা প্রতিষ্ঠান ছিল, যেখানে তেতুয়ানের আশপাশের অঞ্চল থেকে আগত ছাত্ররা ধর্মতত্ত্ব অধ্যয়ন করতে আসত এবং এখানেই বসবাস করত।

১৯৮০-এর দশকে এই মাদ্রাসাটি বন্ধ হয়ে যায়। পরবর্তীতে এটি পুনরুদ্ধার করা হয় এবং ধর্মীয় ঐতিহ্য ও ঐতিহ্যবাহী শিক্ষার উপর ভিত্তি করে একটি জাদুঘরে রূপান্তরিত করা হয়। ২০১১ সালে রাজা ষষ্ঠ মোহাম্মদ এই জাদুঘরের উদ্বোধন করেন।

## তথ্যসূত্র


বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
লক্ষ্মী গৌতম (অধ্যাপক)

**লক্ষ্মী গৌতম** (জন্ম আনুমানিক ১৯৬৩) একজন ভারতীয় শিক্ষাবিদ, যিনি সংসার থেকে পরিত্যক্ত বিধবাদের যত্ন নেওয়ার জন্য তাঁর সময় উৎসর্গ করেন। তাঁকে "বৃন্দাবনের দেবদূত" বলা হয়। ২০১৫ সালে তিনি তাঁর কাজের স্বীকৃতিস্বরূপ নারী শক্তি পুরস্কার লাভ করেন। তিনি বৃন্দাবনের ইনস্টিটিউট অফ ওরিয়েন্টাল ফিলোসফিতে শিক্ষকতা করেন।

## জীবন
লক্ষ্মী গৌতমের জন্ম বৃন্দাবনে, ১৯৬৩ সাল নাগাদ। তিনি আগ্রা বিশ্ববিদ্যালয় থেকে হিন্দি এবং ইতিহাস অধ্যয়ন করেছেন এবং ডক্টরেট ডিগ্রি অর্জন করেছেন। এরপর তিনি বৃন্দাবনের ইনস্টিটিউট অফ ওরিয়েন্টাল ফিলোসফিতে সহযোগী অধ্যাপক হিসেবে যোগদান করেন।

অল্প বয়সেই তিনি বুঝতে শুরু করে যে সাদা পোশাকের মহিলারা, যাঁদের মাথা কামানো থাকে, তাঁরা হলেন বিধবা। বাল্যবধূরা নারী হওয়ার আগেই বিধবা হতে পারে এবং তারপর তাদের বাকি জীবন বিধবা হিসেবে কঠিন সংযমে কাটাতে হয়, তাদের সম্মান থাকেনা, অথবা তাদের খাওয়া-দাওয়া বা যত্ন নেওয়ার কেউ থাকে না। ১৯৯৫ সালে লক্ষ্মী গৌতম ডেপুটি মেয়র ছিলেন।

লক্ষ্মী গৌতম বিধবাদের দুর্দশা নিয়ে কিছু করার সিদ্ধান্ত নেন এবং ২০১৩ সালে একটি এনজিও ফাউণ্ডেশন শুরু করেন। বিধবারা প্রায়ই কপর্দকশূন্য অবস্থায় মারা যায় এবং অল্পবয়সী বিধবারা বেঁচে থাকার জন্য পতিতাবৃত্তিতে লিপ্ত হয়।

লক্ষ্মী গৌতম পরিত্যক্ত বিধবাদের মৃতদেহ খুঁজে বের করার চেষ্টা করেন। সহচরহীন অবস্থায় তাদের মৃতদেহ পশুদের ভক্ষণের জন্য পড়ে থাকতে পারে, কিন্তু লক্ষ্মী গৌতম এইরকম মৃতদেহগুলি খুঁজে বার করেন এবং তাদের সম্মানজনকভাবে দাহ করার ব্যবস্থা করেন। তিনি কেবল মৃতদের সম্মানের সঙ্গে দাহ করার ব্যবস্থা করেন তাই নয়, বরং তাঁর প্রতিষ্ঠিত ফাউণ্ডেশনটি পরিত্যক্ত বিধবাদের যত্ন নেয়। পঁয়ত্রিশ জন বিধবা তাঁর তত্ত্বাবধানে বসবাস করেছেন। তাঁর ফাউণ্ডেশন যৌন নির্যাতনের শিকারদের আইনি এবং মানসিক সহায়তাও প্রদান করেছে।

২০১৫ সালে, নারী শক্তি পুরস্কার দিয়ে তাঁর কাজকে স্বীকৃতি জানানো হয়। কৃতিত্বের স্বীকৃতিস্বরূপ মানপত্রে উল্লেখ করা হয়েছে যে তিনি কয়েকদিন ধরে পচে যাওয়া মৃতদেহগুলিও তুলে নিয়েছিলেন। তিনি ৫০০টি মৃতদেহের শেষকৃত্য করেছিলেন। তিনি যমুনা নদীকে শুদ্ধ ও পরিচ্ছন্ন করার আন্দোলনেও সক্রিয়।

## তথ্যসূত্র

বিষয়শ্রেণী:জন্মের সাল অনিশ্চিত
বিষয়শ্রেণী:১৯৬০-এর দশকে জন্ম
বিষয়শ্রেণী:জীবিত ব্যক্তি
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:ভারতীয় নারী দার্শনিক
রাবাত প্রত্নতত্ত্ব জাদুঘর

**রাবাত প্রত্নতত্ত্ব জাদুঘর** (, ) হল মরক্কোর একটি প্রত্নতাত্ত্বিক জাদুঘর। এটি মরক্কোর অন্যতম সমৃদ্ধ প্রত্নতাত্ত্বিক জাদুঘর। ১৯৩২ সালে এটি চালু হয়। এটি মরক্কোর রাবাতে অবস্থিত। এই ভবনে দেশের সবচেয়ে বিস্তৃত প্রত্নতাত্ত্বিক নিদর্শন রয়েছে।  **

## আরো দেখুন

* মারাক্কেশ জাদুঘর

## তথ্যসূত্র

## বহিঃসংযোগ

* Maroc.net 
* ফ্লিকার ছবি

বিষয়শ্রেণী:প্রত্নতাত্ত্বিক জাদুঘর
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
ফিলোমিনা

**ফিলোমিনা** (১৯২৬ - ২ জানুয়ারী ২০০৬) ছিলেন একজন ভারতীয় অভিনেত্রী, যিনি মূলত মালায়ালাম চলচ্চিত্র জগতে তার অভিনয়ের জন্য পরিচিত। তিনি তার অভিনয় জীবনে ৭৫০ টিরও বেশি ছবিতে অভিনয় করেছেন। তিনি মূলত চলচ্চিত্রে মা এবং মাতৃস্থানীয়া মহিলার ভূমিকা পালন করেছেন এবং কৌতুকপূর্ণ চরিত্রেও অভিনয় করেছিলেন। তিনি প্রথম নাট্যমঞ্চে অভিনয় করতে শুরু করেন। পরে এই মঞ্চ অভিজ্ঞতা তাকে তার প্রথম চলচ্চিত্রে অভিনয়ের সুযোগ এনে দেয়। ১৯৯১ সালে মুক্তিপ্রাপ্ত *গডফাদার* ছবিতে অনপ্পারা আছাম্মার চরিত্রটিতে তিনি অভিনয় করেছিলেন যা মালায়ালম সিনেমার সর্বকালের সবচেয়ে শক্তিশালী চরিত্রগুলির মধ্যে একটি হিসেবে স্বীকৃত।

## ব্যক্তিগত জীবন
ফিলোমিনা ১৯২৬ সালে ত্রিশুরের মুল্লুরকারায় দেবাসিয়া এবং মরিয়মের ঘরে জন্মগ্রহণ করেন। তিনি ভালাপাদ জিভিএইচএস স্কুল থেকে প্রাথমিক শিক্ষা লাভ করেন।

যখন তার বয়স ১২ তার বাবা মারা যান। সে গির্জার গায়কদলের গান গাইত। বাবা মারা গেলে ফিলোমিনা জীবিকা নির্বাহের জন্য নাটকের জন্য গান গাওয়া শুরু করেন। পরে তিনি নাটকে অভিনয় শুরু করেন এবং তারপর চলচ্চিত্রে চলে আসেন।

তিনি ১৯৫৬ সালে একজন নাট্য শিল্পী অ্যান্টনিকে বিয়ে করেন, কিন্তু তার একমাত্র ছেলে জোসেফ যখন তিন বছর বয়সী তখন তিনি তার স্বামীকে হারান।

## অভিনয় জীবন
ফিলোমিনা ১৯৭০ সালে *থুরাক্কাথাভাথিল* এবং *ওলাভুম থেরাভুম* চলচ্চিত্রে তার ভূমিকার জন্য শ্রেষ্ঠ পার্শ্ব অভিনেত্রীর বিভাগে রাষ্ট্রীয় পুরস্কার জিতেছিলেন। ১৯৮৭ সালে, তিনি *থানিয়াবর্তনম* চলচ্চিত্রে তার ভূমিকার জন্য  দ্বিতীয়বারের মতো এই পুরস্কার পেয়েছিলেন।

অভিনয় থেকে স্বল্প বিরতির পর তিনি *ভারতন* এবং *পদ্মরাজন* চলচ্চিত্রে অভিনয়ের মাধ্যমে চলচ্চিত্র জগতে  ফিরে আসেন। অতঃপর তিনি *চাট্টা, ইনলে, নজান গন্ধরবন, ভেঙ্কলাম, চুরাম, ভিয়েতনাম কলোনি, কুডুম্বাপুরাম, গডফাদার, উপ্পুকান্দম ব্রাদার্স, থালায়না মন্থরাম এবং কাক্কোথিক্কাভিলে আপ্পোপ্পান থাদিকালের* মতো বিবিধ চলচ্চিত্রে তার কালজয়ী অভিনয়ের মাধ্যমে দর্শকদের মনে স্থান করে নেন।

ফিলোমিনা কোচিতে একটি ছোট, সুসজ্জিত অ্যাপার্টমেন্টে থাকছিলেন। পরে তিনি চেন্নাইতে ছেলের বাড়িতে চলে আসেন। তিনি দীর্ঘস্থায়ী ডায়াবেটিস রোগী ছিলেন এবং ২০০৫ সালে স্ট্রোকে আক্রান্ত হন।২০০৬ সালের ২ জানুয়ারী ৭৯ বছর বয়সে ডায়াবেটিসজনিত সমস্যার কারণে চেন্নাইতে তার ছেলে জোসেফের বাসভবনে তার মৃত্যু হয়।

## পুরস্কার
কেরালা রাজ্য চলচ্চিত্র পুরস্কার :

* সেরা সহ অভিনেত্রী - ১৯৭০ - থুরক্কাথা ভাথিল, ওলাভুম থেরাভুম
* সেরা সহ অভিনেত্রী - ১৯৮৭- *থানিয়াবর্থানম*

কেরালা চলচ্চিত্র সমালোচক পুরস্কার :

* সেরা সহ অভিনেত্রী - ১৯৯১ - *গডফাদার* 

## চলচ্চিত্র তালিকা

### ১৯৬০ এর দশক

### ১৯৯০ এর দশক

## তথ্যসূত্র

বিষয়শ্রেণী:ত্রিশূরের অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ত্রিশূর জেলার ব্যক্তি
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কেরলের অভিনেত্রী
বিষয়শ্রেণী:২০০৬-এ মৃত্যু
বিষয়শ্রেণী:১৯২৬-এ জন্ম
লতিকা ঠুকরাল

**লতিকা ঠুকরাল** (জন্ম ) একজন ভারতীয় ব্যাংকার যিনি তাঁর শহরে, বিশেষ করে গুরগাঁওয়ের আরাভালি জীববৈচিত্র্য পার্কে, সবুজায়ন করেছিলেন। সেখানে #আই-অ্যাম-গুরগাওঁ গ্রুপ কর্তৃক দশ লক্ষ দেশীয় গাছ লাগানো হয়েছিল। ২০১৫ সালে ভারতের রাষ্ট্রপতি তাঁকে নারী শক্তি পুরস্কারে ভূষিত করেন।

## জীবন
লতিকা ঠুকরালের জন্ম ১৯৬৭ সাল নাগাদ এবং তিনি দিল্লি বিশ্ববিদ্যালয় থেকে মার্কেটিংয়ে স্নাতক ডিগ্রি অর্জন করেন। তিনি সিটিব্যাঙ্কে ১৮ বছরের কর্মজীবন শুরু করার আগে আইটিসি হোটেলে দুই বছর কাজ করেছিলেন, সেখানে তিনি একজন সিনিয়র ভাইস প্রেসিডেন্ট হিসেবে উন্নীত হন।
বাম|থাম্ব| রাষ্ট্রপতির কাছ থেকে নারী শক্তি পুরস্কার গ্রহণ করেন লতিকা ঠুকরাল
গুরগাঁও শহরটি কোন নকশা বা পরিকল্পনা ছাড়াই বেড়ে উঠেছিল। লতিকা ঠুকরাল ১৯৯৬ সালে সেখানে চলে আসেন। তিনি যখন দেখেন শহরটি অপরিকল্পিতভাবে বৃদ্ধি পাচ্ছে, তখন তিনি উদ্বিগ্ন হয়ে পড়েন। তিনি একটি মধ্যবিত্ত এলাকায় থাকতেন কিন্তু কন্টিনিউয়ের একটি পার্ক তাঁর নজরে পড়ে। তিনি ১৯৯৯ সালে #আই-অ্যাম-গুরগাওঁ প্রচারণা শুরু করেন এবং অন্যান্য স্বেচ্ছাসেবকদের কাজের জন্য আকৃষ্ট করেন। তারা তাদের শহরে দশ লক্ষ দেশীয় গাছ লাগানোর সিদ্ধান্ত নিয়েছে।

২০১০ সালে প্রজাতন্ত্র দিবসে হরিয়ানা সরকার তাঁকে একটি প্রশংসা পুরস্কার প্রদান করে। 'আই-অ্যাম-গুরগাঁও' স্থানীয় সরকারের সাথে কাজ করছে এবং তাদের প্রকল্পগুলি কর্পোরেট কোম্পানিগুলির কাছ থেকে সমর্থন পেয়েছে।

২০১৫ সালে তাঁর নেতৃত্ব এবং কৃতিত্বের জন্য তাঁকে প্রথম আটটি নারী শক্তি পুরস্কারের মধ্যে একটিতে ভূষিত করা হয়েছিল। আন্তর্জাতিক নারী দিবসে ভারতের তৎকালীন রাষ্ট্রপতি প্রণব মুখার্জির হাত দিয়ে এই পুরস্কারটি প্রদান করা হয়েছিল।

২০২০ সালে করোনা ভাইরাস প্রাদুর্ভাবের সময়, #আই-অ্যাম-গুরগাঁও শহরের দরিদ্র পরিবারগুলিতে রান্না করা খাবার সরবরাহের কাজ করেছিল। কিছু এলাকায় কাছাকাছি আবাসন থেকে সাহায্য আসছিল। লতিকা ঠুকরাল ২০২০ সালের এপ্রিল মাসে অনুমান করেছিলেন যে তাঁদের কমপক্ষে দুই মাস ধরে খাবার সরবরাহ করতে হবে। অনুমান করা হয়েছিল যে প্রতি পরিবারে মাসে ৩,২৫০ টাকা খরচ হবে এবং আনুমানিক পনের থেকে বিশ হাজার পরিবার থাকবে।

## তথ্যসূত্র

বিষয়শ্রেণী:গুরুগ্রামের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ব্যাংকার
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:ভারতীয় নারী পরিবেশবাদী
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হরিয়ানার নারী ব্যবসায়ী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:১৯৬৭-এ জন্ম
জয়া গুহনাথন

**জয়া গুহনাথন** তামিল এবং মালায়ালাম চলচ্চিত্রের একজন বিশিষ্ট অভিনেত্রী।  তিনি এক দশক ধরে অভিনয় করেছেন। তিনি প্রায় ১০০টি ছবিতে বিভিন্ন চরিত্রে অভিনয় করেছেন।

## ব্যক্তিগত জীবন
জয়া এবং ভি সি গুহনাথন তাদের ছবির চিত্রগ্রহনের কাজ চলাকালীন একে অপরের প্রেমে পড়েন, অবশেষে তিরুভাল্লুর জেলার তিরুভের্কাদুর আরুলমিগু দেবী কারুমারি আম্মান মন্দিরে তারা বিয়ে করেন। জয়া সাবলীলভাবে তামিল বলতে পারেন।

## অভিনয় জীবন
চেন্নাইয়ের *এস আই ই টি* কলেজে পড়াশোনা করার সময়, ভিসি গুহনাথন তাকে চলচ্চিত্রে যোগদানের জন্য রাজি করান। ১৯৭১ সালে, তিনি তামিল চলচ্চিত্র *সুদারুম সুরভালিয়ুমে* অভিনয়ের মাধ্যমে চলচ্চিত্র জগতে আত্মপ্রকাশ করেন। এই চলচ্চিত্রে তিনি জেমিনি গণেশন, আর. মুথুরমন এবং চন্দ্র মোহনের বিপরীতে অভিনয় করেন। তিনি ১৯৮০ সালে অভিনয় ছেড়ে দেওয়ার সিদ্ধান্ত নেন, তার শেষ চলচ্চিত্র ছিল *আরিলিরুন্থু আরুবাথু ভারাই*।

## আংশিক চলচ্চিত্র তালিকা

### মালায়ালাম: জুনিয়র শীলা হিসেবে কৃতিত্বপ্রাপ্ত

# *অশ্বমেধম (১৯৬৭)*
# *আনভেশিচু কান্দেথিয়াইল্লা (১৯৬৭)*
# *ডিটেকটিভ ৯০৯ কেরালাথিল (১৯৭০)*
# *ওরু পেন্নিতা কথা (১৯৭১) শ্রীদেবীর চরিত্রে*
# *অভিজাথ্যম (১৯৭১)*
# *থেট্টু (১৯৭১)...* 
# *মিস মেরি (১৯৭২)*
# *পানিতীরথ ভিদু (১৯৭৩) জোসের বোনের চরিত্রে*
# *ভরায়ে আবশ্যমুন্ডু (১৯৭৫)*
# *রাজযোগ (১৯৭৬)*
# *থোলকান এনিক্কু মানসিলা (১৯৭৭)*
# *গুরুভায়ুর কেশবন (১৯৭৭)*
# *ইটা (১৯৭৮)*

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী